შაჰ რუხ ხანი

შაჰ რუხ ხანი (თაშნეშე შაჰრუხ ხანი, ; დ. 2 გერგობათუთა, 1965) — ინდოარი კინოარტისტი, კინორეჟისორი დო სატელევიზიო მაჸვენჯი. „ბოლივუდიშ მაფათ“ ჯოხოდვალირს როლეფი 70-შე უმოს ინდურ ფილმს აფუ სრულებური.

შაჰ რუხ ხანიშ კარიერაქ გვიან 1980-იან წანეფს, მუსხირენ სატელევიზიო სერიალს მორჩილი როლეფიშ სრულებათ დიჭყჷ. თიში კინოდებიუტიქ ფილმს დივანა (1992) იჸუ. თიშ უკული თიქ მიარე კომერციულო წაჷმოძინელ ფილმს ოკათუდჷ დო მიარე როლშო კრიტიკოსეფიშ ცქვაფა დეინალუ. მეღებულჷ აფუ ვითაანთხი „ფილმფერიშ ჯილდო“ თიშ დოინალაფაშოთ ინდურ კინოინდუსტრიას, ნამუშეთ ბრუო — საუჯგუშო არტისტიშ კატეგორიას. 2005 წანას ინდოეთიშ თარობაქ თინა პადმა შრით დაჯილდუ ინდოეთიშ კინემატოგრაფიაშა მიშნაღელი თიაშ გეშა.

შაჰ რუხ ხანიშ ფილმეფი, მუჭომით რე  დილვალე დულჰანია ლე ჯაიენგე (1995), კუჩ კუჩ ჰოტა ჰაი (1998), ჩაკ დელ ინდია (2007), ომ შანტი ომ (2007) დო რაბ ნე ბანა დი ჯოდი (2008) ბოლივუდიშ უდიდაშ ჰიტეფს შქას რე, ფილეფი კაბჰი ხუში კაბჰი ღამ... (2001), კალ ჰო ნაა ჰო (2003), ვეერ-ზაარა (2004), კაბჰი ალვიდა ნაა კეჰნა (2006) დო მა ბჯოხო ხანი (2010) ინდოეთიშ ხურგეფს გალე არძაშე მომგებიანი პროდუქტეფი რდჷ, მუთ თის ინდოეთიშ არძაშე წჷმოძინელ არტისტო გინმართინუანს.

2000 წანაშე შაჰ რუხ ხანქ კინორეჟისორალა დო ტელემაჸვენობა ქჷდიჭყჷ. თინა რე ჟირი საპროდიუსორო კომპანიაშ, დრიმზ ანლიმიტედ დო რედ ჩილიზ ენტერტეინმენტ, დჷმარხუაფალი/მინჯე. გლობალურო, შაჰ რუხ ხანი ართ-ართ უდიდაშ კინოარტისტო იკოროცხუ დო თიშ თაყვანიშმემაჩამალეფიშ რიცხუ მილიარდის უკინდუანს. 2008 წანას, ჟურნალქ ნიუსუიკი თინა მოსოფელიშ 50 უჭყანიერეშ ადამიერეფს შქას დასახელჷ.

 სქოლიო 

კატეგორია:დუნაბადი 1965
კატეგორია:ინდოარი არტისტეფი
კატეგორია:ინდოარი რეჟისორეფი
კატეგორია:ინდოარი ტელემაჸვენჯეფი